title: Γεωλογική και υδροχημική μελέτη των ιστορικά ιαματικών και θερμομεταλλικών πηγών του Φυλλιτικού Καλύμματος στην Δυτική Κρήτη
title: Geological and hydrochemical research of the historical thermal and thermometallic springs of the Phyllite Nappe in Western Crete
Creators: name: Μπουτσακης Κωνσταντινος
Publisher: name: Technical University of Crete
Year: 2021

description: Οι γεωλογικές συνθήκες που ευνοούν τη δημιουργία των ιαματικών και θερμομεταλλικών πηγών εντός της Φυλλιτικής Χαλαζιτικής σειράς του τεκτονικού καλύμματος της Δυτικής Κρήτης και η σχέση μεταξύ του χημισμού των πηγών και του υδροφορέα αποτελούν το αντικείμενο διερεύνησης αυτής της εργασίας.
Η κίνηση του υπόγειου νερού, το οποίο διεισδύει στο φυλλιτικό κάλυμμα μέσω τον ασυνεχειών και ο χρόνος παραμονής του στον υδροφορέα, συνδυαστικά με τη διαλυτική του δράση έχουν κυρίαρχο ρόλο στο χημισμό των πηγών.
Συγκεκριμένα γίνεται επεξεργασία των αποτελεσμάτων προγενέστερων ερευνών στις περιοχές Καλλικράτης (πηγή Ξινόνερο), Βοθιανά (πηγή Αρελιό), Στροβλές, Μουστάκος, Τεμένια, Αρολίθι, Καπεδιανά και Ανισαράκι στη Δυτική Κρήτη.
Τα αποτελέσματα των χημικών αναλύσεων από δείγματα νερού των παραπάνω πηγών μελετήθηκαν και συγκρίθηκαν ως προς την περιεκτικότητα τους σε κύρια ανιόντα και κατιόντα μέσω υδροχημικών διαγραμμάτων και ως προς τα φυσικοχημικά χαρακτηριστικά τους.
Στις υπό μελέτη πηγές εντοπίστηκαν δυο ακραία χαρακτηριστικά, η πηγή Ξινόνερο η οποία είναι μια όξινη πηγή με pH= 2,8 - 3,2, σε αντίθεση με όλες τις υπόλοιπες πηγές οι οποίες είναι ολιγομεταλλικές με TDS< 155 mg/L. Ακόμα, οι πηγές περιέχουν ελάχιστα θειϊκά, 0,01 mg/L έως 121,99 mg/L. Τα ύδατα των πηγών είναι ψυχρά ως υπόθερμα και είναι τύπου κάλιο-νατριούχο-χλώριο-θειικό.
Συμπερασματικά, η σχετικά αυξημένη τιμή αμμωνίας (NH4) που εντοπίζεται σε όλες τις πηγές, μπορεί να είναι δείκτης βιολογικής ρύπανσης. Τα δυο ακραία χαρακτηριστικά των νερών που εκρέουν από συγκεκριμένες πηγές στο Φυλλιτικό κάλυμμα είναι η χαμηλή τιμή των TDS (≤200mg/L), επομένως χαρακτηρίζονται ως ολιγομεταλλικές και το όξινο pH της πηγής Ξινόνερο. Η αναγωγή των μεικτών θειούχων είναι η αιτία που το νερό της πηγής Ξινόνερο είναι όξινο. Απ’ την αναγωγή αυτή ο δισθενής σίδηρος (Fe2+) μετατρέπεται σε τρισθενή (Fe3+) και αποτίθεται, με αποτέλεσμα τη δημιουργία σιδηρούχων αποθέσεων στην περιοχή.
description: This research analyzes the geological conditions for the creation of thermal and thermo-metallic springs in the tectonic cover of Phillite Quartzite serie in Western Crete and the relationship between springs' and aquifer's chemistry.
Groundwater move in the Phyllite formation, through rockmass joints, as well as the residence time inside the aquifer and the dissolution of the rock, mold the chemistry of the springs.
Specifically, the results of previous surveys in the areas of Kallikratis (Ksinonero Spring), Vothiana (Arelio Spring), Strovles, Moustakos, Temenia, Arolithi, Kapediana and Anisaraki in Western Crete, are being processed.
The results of water samples' chemical analysis from the springs were investigated and compared in terms of their content of major anions and cations through hydrochemical diagrams and their physicochemical characteristics.
Ksinonero acid spring has pH= 2,8 - 3,2 in contrast all the other oligometallic springs with TDS< 155 mg/L. The content in sulfides in the water samples is between 0,01 mg/L and 121,99 mg/L. Also water temperature can be defined from cold to hypotherm "K-Na-Cl-S". 
In conclusion, the relatively high ammonia (NH4) found in all sources may be an indicator of biological type of pollution. The two extreme characteristics of the waters flowing from specific springs in the Phyllite Nappe are the low value of TDS (≤200mg/L), therefore they are characterized as oligometallic and the acidic pH of the source Xinonero. The reduction of mixed sulfides is the reason that the water of the Xinonero spring is acidic. From this reduction the ferrous iron (Fe2+) is converted to feric iron (Fe3+) and deposited, as a result of the formation of iron deposits in the area.